stanford-oval/wikipedia huggingface dataset:
Scary Monsters and Nice Sprites (שיר)

ערך זה עוסק בסינגל מאת סקרילקס. אם התכוונתם לאלבום, ראו .
"Scary Monsters and Nice Sprites" (בעברית: מפלצות מפחידות ושדונים נחמדים) הוא סינגל של המפיק המוזיקלי האמריקאי סקרילקס. השיר יצא כסינגל מהמיני אלבום הראשון של סקרילקס באותו השם (Scary Monsters and Nice Sprites (אלבום)). השיר נכתב והופק על ידי סקרילקס ויצא ב־22 באוקטובר 2010.
בטקס פרסי הגראמי ב־12 בפברואר 2012, זכה השיר בפרס גראמי בתואר "הפקת הדאנס/אלקטרוני הטובה ביותר"
רקע

בשנים 2004–2007 היה מור חבר בלהקת "From First To Last" (אנ') (בתקופה זו היה ידוע בשם Twipz), עד שבשנת 2008 פרש לקריירת סולו והתחיל להופיע בשם סקרילקס. ב־7 ביוני 2010 הוציא את אלבום הבכורה שלו My Name is Skrillex, ובהמשך השנה החל להופיע ברחבי ארצות הברית יחד עם המפיק המוזיקלי deadmau5. ב־20 באוקטובר 2010 הוא הוציא המיני אלבום הראשון שלו, Scary Monsters and Nice Sprites, האלבום יצא לאור תחילה באתר Beatport ושוחרר כדיסק ב־1 במרץ 2011. עם שחרורו זכה להצלחה רבה ובטקס פרסי הגראמי ב־12 בפברואר 2012, זכה האלבום בפרס גראמי בתואר "אלבום הדאנס/אלקטרוני הטוב ביותר".
השיר

"Scary Monsters and Nice Sprites" הוא שיר מוזיקה אלקטונית בסגנון דאבסטופ, בשיר הושמע קטע קול של רייצ'ל נדרו ("speedstackinggirl") בו היא קוראת "Yes! Oh my god" מתוך אחד מסרטוני היוטיוב שלה משנת 2008, זאת אף על פי שלא נתנה רשות לשימוש בקטע זה והוא נעשה ללא ידיעתה. היא פוצתה לאחר מכן על ידי סקרילקס בסכום כספי.
שם השיר נבחר על ידי סקרילקס והוא בהשראת האלבום Scary Monsters (and Super Creeps) של המוזיקאי הבריטי דייוויד בואי משנת 1980.
רמיקסים

לשיר קיימים מספר רמיקסים שנוצרו על ידי מגוון מפיקים מוזיקליים;
רמיקס של המוזיקאי הרוסי-גרמני יהודי, זד - הרמיקס נכנס למצעד של בטפורט, והגיע למקום השני.
רמיקס של הלהקה הצרפתית "Dirtyphonics" (אנ')
רמיקס של הדי ג'יי האמריקאי Kaskade (אנ')
רמיקס שנוצר על ידי שלישית יוצרי המוזיקה ההולנדים "Noisia" (אנ')
רמיקס של Juggernaut
רמיקס של Phonat
שימושים

בשנת 2013 השיר הושמע כחלק מהפסקול של הסרט ספרינג ברייקרס, ובסרטון פרסומת של המותג GoPro.
הוא הושמע במשחקי הווידאו Ridge Racer Unbounded (אנ') ו־Major League Baseball 2K12 (אנ').
שימושים > השיר כהגנה מפני יתושים

לפי מחקר מדעי שפורסם ב־Acta Tropica, השיר יכול לספק הגנה מפני עקיצות יתושים; במחקר כותבים המחברים ש"יתושים שנחשפו לשיר 'Scary Monsters And Nice Sprites' תקפו מארחים הרבה פחות פעמים מאשר יתושים אחרים בני גילם שלא נחשפו". המחקר מעיד על כך שצלילים בתדר נמוך (כגון חתימת השיר "Scary Monsters And Nice Sprites") יכולים לשמש כאמצעי הדברה ידידותיים יותר לסביבה לעומת חומרי הדברה הקיימים.
קבלה

ב־3 באוקטובר 2013, השיר זכה לאישור פלטינה 2× על ידי איגוד תעשיית ההקלטות האמריקאי (RIAA), עם מכירות של יותר מ־2,000,000 יחידות, והוא זכה לאישור זהב בקנדה, עם מכירות של יותר מ־40,000 יחידות. בטקס פרסי הגראמי ב־12 בפברואר 2012, זכה השיר פרס גראמי בתואר "הפקת הדאנס/אלקטרוני הטובה ביותר"
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 56 |  |
|  ארצות הברית | בילבורד הוט 100 | 69 |  |
|  ארצות הברית | מצעד ה-Heatseekers | 3 |  |
|  ארצות הברית | Dance/Electronic Digital Songs (בילבורד) | 4 |  |
|  הממלכה המאוחדת | מצעד הסינגלים הבריטי | 77 |  |
|  הממלכה המאוחדת | מצעד הדאנס הבריטי | 153 |  |
|  נורווגיה | VG-lista | 18 |  |
|  צרפת | SNEP | 71 |  |
|  קוריאה הדרומית | סירקל צ'ארט | 110 |  |
|  שוודיה | סוורייטופליסטן | 20 |  |
מיקומי שיא > מצעדים שנתיים

|   ‏‏‏  2011> מדינה |   ‏‏‏  2011> מצעד |   ‏‏‏  2011> מיקום שיא |   ‏‏‏  2011>  |
| --- | --- | --- | --- |
|  שוודיה | סוורייטופליסטן | 50 |  |
נתוני מכירות

| מקום | תארים | מכירות |
| --- | --- | --- |
| קנדה | פלטינה | 80,000 |
| דנמרק | פלטינה | 1,800,000 |
| ארצות הברית | 2× פלטינה | 1,454,000 |
| אוסטרליה (ARIA) | פלטינה 2× | 140,000 |
הערות שוליים

↑  Cup stacking champ Rachael Nedrow discusses the sport and Skrillex, The Chronicle
↑  "Dubstep artist Skrillex could protect against mosquito bites". BBC News (באנגלית בריטית). 2019-04-01. נבדק ב-2022-06-20.
↑  Hamady Dieng, Ching Chuin The, Tomomitsu Satho, Fumio Miake, The electronic song “Scary Monsters and Nice Sprites” reduces host attack and mating success in the dengue vector Aedes aegypti, Acta Tropica 194, 2019-06-01, עמ' 93–99 doi: 10.1016/j.actatropica.2019.03.027
↑  Gold and Platinum Search, web.archive.org, ‏2013-10-29
↑  Week Ending Dec. 30, 2012. Songs: Taylor Knew Bruno Was Trouble., yahoo.com (באנגלית אמריקאית)
↑  ARIA Accreditations Documents, Dropbox (באנגלית)
| סקרילקס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Recess • Quest for Fire • Don't Get Too Close |  |
| מיני-אלבומים | My Name Is Skrillex • Scary Monsters and Nice Sprites • More Monsters and Sprites • Bangarang • Leaving • Show Tracks |  |
| סינגלים | "Scary Monsters and Nice Sprites" • "First of the Year" • "Ruffneck" • "Breakn' a Sweat" • "Bangarang" • "Make It Bun Dem" • "Try It Out" • "Ragga Bomb" • "Recess" • "Take Ü There" • "Dirty Vibe" • "Where Are Ü Now" • "Purple Lamborghini" • "Would You Ever" • "Face My Fears" • "In da Getto" • "En Mi Cuarto" • "Don't Go" • "Rumble" |  |
| סיבובי הופעות | Mothership Tour |  |
| שונות | Jack Ü |  |
| --- | --- |
בקרת זהויות :  MusicBrainz work: 8ba63541-8b24-45c6-bc13-36e453812946 
הרמיקס של המוזיקאי הרוסי־גרמני יהודי, זד נכנס למצעד של בטפורט, והגיע למקום השני.
סקרילקס בהופעה, 2011
די ג'יי האמריקאי Kaskade
אבובית ישרה

| אבובית ישרה |
| --- | --- |
 קונכיות של אבובית ישרה
מיון מדעי
ממלכה:: בעלי חיים
מערכה:: רכיכות
מחלקה:: צדפות
סדרה:: Euheterodonta
משפחה:: אבוביתיים
סוג:: אבובית
מין:: אבובית ישרה
שם מדעי
 Solen Marginatus ‏לינאוס, 1758
אַבּוּבִית יְשָׁרָה (שם מדעי: Solen Marginatus) היא מין של צדפה ממשפחת האבוביתיים. צדפה זו גדלה במי ים, ונפוצה בים השחור, ים השיש, הים התיכון ומזרח האוקיינוס האטלנטי.
לאבובית הישרה קונכייה מוארכת ופחוסה, הפעורה בשני קצותיה כצינור פתוח. אורכה יכול להגיע ל-15 סנטימטרים.
לקריאה נוספת

מיכה לבנה, לקסיקון החי והצומח של ארץ-ישראל, כרך שני, עורך - עזריה אלון, משרד הביטחון – ההוצאה לאור, 1995 (הספר בקטלוג ULI)
לב פישלזון, החי והצומח של ארץ-ישראל : אנציקלופדיה שימושית, כרך שלישי - החי במים, משרד הביטחון – ההוצאה לאור, תשנ"ו - 1996
Was soll ich aus dir machen, Ephraim, רי"ב 89

Was soll ich aus dir machen, Ephraim (בעברית: איך אתנך, אפרים), רי"ב 89, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-22 שלאחר חג השילוש הקדוש, ב-24 באוקטובר 1723.
רקע

באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.
במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.
קנטטה זו הייתה העשרים במספר שהלחין באך מאז החל למלא את תפקידו בלייפציג. הקנטטה הקודמת שהלחין היא רי"ב 109.
ב-1872 הוציאה לאור חברת באך את הקנטטה לראשונה, בכרך 20 של פרסומיה.
מילים ומוזיקה

סדר הקריאה לאותו יום כולל פסוקים מהאיגרת אל הפיליפים ומהבשורה על-פי מתי בהם מסופר משל על משרת שאדונו מחל לו על חוב גדול, אולם הוא עצמו לא מחל לאדם אחר על חוב קטן יותר. כששומע על כך האדון, הוא כועס מאוד וחוזר בו ממחילת החוב. הנמשל שמבאר ישו הוא שאם אדם רוצה שאלוהים ימחל לו על חטאיו, הוא צריך למחול קודם לחברו. הלברית שמחברה לא ידוע, עוסקת בקונפליקט של צדק מול חסד, כלומר חטאי האדם מול רחמי האל שמוכן לסלוח, אך מעניש את אלו שלא ריחמו על זולתם. החלק הראשון הוא פסוק מספר הושע: "אֵיךְ אֶתֶּנְךָ אֶפְרַיִם אֲמַגֶּנְךָ יִשְׂרָאֵל אֵיךְ אֶתֶּנְךָ כְאַדְמָה אֲשִׂימְךָ כִּצְבֹאיִם נֶהְפַּךְ עָלַי לִבִּי יַחַד נִכְמְרוּ נִחוּמָי". חלקים 2 ו-3 עוסקים בצדק שצריך להיעשות, מול חלקים 4 ו-5 שמייחלים לחסד האל. החלק האחרון לקוח ממזמור של יוהאן הרמן (Johann Heermann) שנכתב ב-1630.
הקנטטה נועדה לביצוע על ידי סולני סופרן, אלט ובס, בליווי מקהלה בת ארבעה קולות, קרן יער, שני אבובים, שני כינורות, ויולה ובאסו קונטינואו. לקנטטה שישה חלקים:
אריה לבס: Was soll ich aus dir machen, Ephraim (איך אתנך, אפרים)
רצ'יטטיב לאלט: Ja, freilich sollte Gott (כן, וודאי יאמר אלהים)
אריה לאלט: Ein unbarmherziges Gerichte (גזר-דין נטול רחמים)
רצ'יטטיב לסופרן: Wohlan! mein Herze legt Zorn, Zank und Zwietracht hin (כך יהי! לבי ישכב זועם, מתנצח וחלוק בצד)
אריה לסופרן: Gerechter Gott, ach, rechnest du (אה, רק אלהים, אתה השופט)
כורל: Mir mangelt zwar sehr viel (גם אם הרבה אחסר)
הקלטות

היצירה הוקלטה במלואה 11 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1978), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  רשימת פרסומי באך באתר IMSLP
↑  מתי, יח, 23-35
↑  ספר הושע, פרק י"א, פסוק ח'
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007576987105171  BnF: cb13939002m (data)  MusicBrainz work: 45953334-8004-45c8-b8d4-2bc730561ed8  VIAF: 175874528   WorldCat (עם VIAF): 175874528
אבוביתיים

| אבוביתיים |
| --- | --- |

מיון מדעי
ממלכה:: בעלי חיים
מערכה:: רכיכות
מחלקה:: צדפות
סדרה:: Veneroida
משפחה:: אבוביתיים
שם מדעי
 Solenidae ‏לינאוס, 1758

אַבּוּבִיתִיִּים (שם מדעי: Solenidae) היא משפחה של צדפות הגדלות במים מלוחים.
האבוביתיים נפוצים בים השחור, ים השיש, הים התיכון ומזרח האוקיינוס האטלנטי. לבני המשפחה קונכייה מוארכת ופחוסה, הפעורה בשני קצותיה כצינור פתוח. אורכם יכול להגיע ל-15 סנטימטרים. הם מסוגלים להתחפר במהירות בחול רך, באמצעות רגל היוצאת מתחתית הקונכייה. בחופי ארץ ישראל חמישה מינים של משפחה זו, ובהם אבובית ישרה.
לקריאה נוספת

מיכה לבנה, לקסיקון החי והצומח של ארץ-ישראל, כרך שני, עורך - עזריה אלון, משרד הביטחון – ההוצאה לאור, 1995 (הספר בקטלוג ULI)
לב פישלזון, החי והצומח של ארץ-ישראל : אנציקלופדיה שימושית, כרך שלישי - החי במים, משרד הביטחון – ההוצאה לאור, תשנ"ו - 1996
אהרון פולונסקי

| --- | --- |

 לידה:  10 ביוני 1902 ברדיצ'ב, האימפריה הרוסית 
 פטירה:  17 באוגוסט 1989 (בגיל 87) 
 מדינה:  ישראל 
 השכלה:  אוניברסיטת לידס 
 תקופת כהונה:  ? – 17 באוגוסט 1989 
 תקופת הפעילות:  ? – 17 באוגוסט 1989 
 
אהרון פולונסקי (10 ביוני 1902 – 17 באוגוסט 1989) היה מבכירי עורכי הדין בארץ ישראל בתקופת המנדט הבריטי ובשלושת העשורים הראשונים של מדינת ישראל.
קורות חיים

אהרון פולונסקי נולד בעיר ברדיצ'ב שבתחומי האימפריה הרוסית (כיום באוקראינה). בנעוריו היה חבר בתנועת נוער ציונית. בשנת 1920 סיים את לימודיו בבית ספר תיכון למסחר בברדיצ'ב. בשנת 1922 עלה לארץ ישראל והתיישב בקיבוץ עין חרוד. בשנת 1925 עבר לתל אביב שם היה לכתב וגזבר העיתון "הפועל הצעיר", ביטאונה של מפלגת הפועל הצעיר, שהייתה מפלגת פועלים ציונית אשר לימים התאחדה עם מפלגת "אחדות העבודה" למפלגת פועלי ארץ ישראל, מפא"י.
בשנת 1928 עבר פולונסקי לירושלים בה עבד בסוכנות היהודית והתוודע לחיים ארלוזורוב ראש המחלקה המדינית של הסוכנות. בין השניים נרקמה חברות קרובה וארלוזורוב עודד אותו לפנות ללימודי משפטים מתוך ראייה של חשיבות הנושא ליישוב היהודי. פולונסקי החל ללמוד באוניברסיטת לידס בבריטניה ובשנת 1935 סיים את לימודי התואר הראשון. 
בשנת 1937 סיים את לימודי התואר השני באותה אוניברסיטה. הוא עבר תקופת התמחות במשרדו של עורך הדין ד"ר פיליפ יוסף (שנקרא אז ג'וזף), אחיו של דב יוסף, יליד קנדה שעלה לארץ בשנת 1929 והגן על רבים מחברי ארגון "ההגנה" שנאסרו על ידי שלטונות המנדט. נודע כמי שהציל מהוצאה להורג את אברהם שיין ושלום ז'ורבין, שנשפטו יחד עם שלמה בן-יוסף.
בשנת 1938 קיבל פולונסקי רישיון לעריכת דין וחבר כשותף לעו"ד ישראל גורניצקי במשרד שגורניצקי יסד באותה שנה ונקרא גורניצקי ושות'. במשרד זה עבד עד לשנת 1944, אז יסד משרד משל עצמו. משרדו טיפל במשפטים ידועים במשך כ-40 שנה, והיה לאחד המשרדים המובילים בארץ בתחום המשפט האזרחי ודיני הנזיקין.
באותה שנה יצא לאור ספרו בשפה האנגלית, שהייתה אז שפת המשפט בארץ 
Specific performance, it's origin and application in the English and Palestine law (ביצוע למעשה, מקור ויישום במשפט האנגלי וארץ-ישראלי). בספר זה הניח את התשתית למחקר והוראה של דיני הנזיקין בארץ. פרסם מחקרים ומאמרים רבים בדיני הנזיקין ולימד אותם בבית הספר הגבוה למשפט ולכלכלה. היה ממניחי היסוד ללשכת עורכי הדין בישראל שנוסדה בשנת 1961 ופעל להקמת בית הפרקליט בתל אביב.
נמנה עם ממייסדי אוניברסיטת תל אביב ומראשוני המרצים בה, במסגרת הפקולטה למשפטים. היה פעיל בענייני ציבור עורכי הדין. כיהן כחבר הוועד המרכזי של הסתדרות עורכי הדין היהודיים בארץ-ישראל (קודמתה של לשכת עורכי הדין) וכיהן כנשיאה במשך מספר שנים, היה חבר במועצת הפקולטה למשפטים של האוניברסיטה העברית בירושלים והיה עורך ביטאון הלשכה, "הפרקליט".
אהרון פולונסקי סגר את משרדו בשנת 1979 ובשנת 1982 פרש מההוראה באוניברסיטת תל אביב. עם פרישתו הוענק תואר עמית כבוד הראשון של הפקולטה למשפטים.
אהרון פולנסקי נפטר בשנת 1989.
הערות שוליים

↑  על ספרו באתר Amazon
↑  טקס פתיחת שנת הלימודים בבית הספר למשפט וכלכלה, חרות, 12 בנובמבר 1958
↑  עמיתי כבוד של הפקולטה למשפטים, באתר הפקולטה למשפטים של אוניברסיטת תל אביב
| --- | --- |
בקרת זהויות :  NLI: 987007455693705171  VIAF: 30148874345649620456   WorldCat (עם VIAF): 30148874345649620456
SugarCrash!

"SugarCrash!" הוא שיר שנכתב, הופק ובוצע על ידי המוזיקאי הקנדי אילי-אוטו. הוא יצא לאור ב-25 באוגוסט 2020. בהוצאת חברת התקליטים RCA רקורדס כסינגל שלא מתוך אלבום. רמיקס בהשתתפות הזמרת-יוצרת הגרמנייה קים פטרס והמוזיקאי הקנדי-אמריקאי קרטיס וואטרס יצא לאור ב-23 באפריל 2021.
השיר הגיע למקום העשירי במצעד שירי הרוק & האלטרנטיביים.
רקע וכתיבה

באורך של דקה ו-20 שניות, השיר נכתב בסולם פה מז'ור בקצב של 98 פעימות בדקה. הוא הפך לוויראלי באפליקציית שיתוף הווידאו טיקטוק בשנת 2021. "SugarCrash!" מאופיין בהייפרפופ עם אפקטים קוליים רבים, בס מעוות וקולות גבוהים, המורכב משני פזמונים, בית וגשר מוזיקלי. ב-Genius סקרו את השיר והזכירו את "פוקימון שחור ולבן". בהמשך, לכך אמר אילי-אוטו עד כמה הוא עייף ממגפת הקורונה המתמשכת, מהעתיד שלו ומהדיספוריה המגדרית שלו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-270 מיליון השמעות.
רמיקס

ב-24 באפריל 2021 יצא רמיקס רשמי ל-"SugarCrash!" ביחד עם הזמרת הגרמנייה קים פטרס.
וידאו קליפ

הווידאו קליפ הרשמי של "Jenny" הועלה לערוץ היוטיוב של אילי-אוטו ב-4 במאי 2021 וצבר למעלה מ-20 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 126 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 23 |  |
|  ארצות הברית | מצעד שירי הרוק & האלטרנטיביים | 10 |  |
|  הממלכה המאוחדת | מצעד הסינגלים הבריטי | 59 |  |
|  קנדה | קנדה הוט 100 | 81 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק & האלטרנטיביים | 46 |  |
היסטוריית יציאות לאור

| אזור | תאריך יציאה | פורמט | חברת תקליטים | גרסה | מקור |
| --- | --- | --- | --- | --- | --- |
| כלל העולם | 25 באוגוסט 2020 | הזרמת מוזיקה • הורדה דיגיטלית | הוצאה עצמאית | מקורית |  |
| כלל העולם | 23 באפריל 2021 | הזרמת מוזיקה • הורדה דיגיטלית | RCA | רמיקס |  |
הערות שוליים

1 2 3  Bobby Olivier, How ElyOtto Became the New Face of Hyperpop, SPIN, ‏2021-04-08 (באנגלית אמריקאית)
1 2  High school student ElyOtto an overnight hyperpop sensation with major record deal, calgaryherald (ב־Canadian English)
↑  devops, Hot Rock & Alternative Songs, Billboard, ‏2013-01-02 (באנגלית אמריקאית)
↑  Sugar Crash Tik Tok Meme Green Screen Template, www.kapwing.com (באנגלית)
↑  ElyOtto "SugarCrash!" Official Lyrics & Meaning | Verified, נבדק ב-2022-09-24
1 2  SugarCrash!, 2020-08-25, נבדק ב-2022-09-24
↑  SugarCrash! (feat. Kim Petras & Curtis Waters), 2021-04-23, נבדק ב-2023-08-17
↑  ElyOtto - SugarCrash! (Official Video), נבדק ב-2022-09-24
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
| --- | --- |
בקרת זהויות :  MusicBrainz release group: 18c9ef92-9207-47ee-9605-327288570f30
אגנס הקדושה

| --- | --- |

 לידה:  המאה ה־3 רומא, האימפריה הרומית 
 פטירה:  המאה ה־4 רומא, האימפריה הרומית המערבית 
 חג:  21 בינואר 
 
אַגְנֶס הקדושה (Agnes), או אגנס מרומא, היא מרטירית מהתקופה הרומית, המוכרת כקדושה בנצרות הקתולית ובכנסיות המזרחיות. יום חגה ב-21 בינואר. היא משמשת בעיקר כפטרונית של הבתולות והגננים, וכן כפטרונית של ילדות, זוגות מאורסים וקורבנות אונס.
לפי האגדה, אגנס, ילדה בת שתים-עשרה שנה, הואשמה בהשתייכות לדת הנוצרית, בזמן הרדיפות של הקיסר דקיוס בשנת 249, או, לפי מקורות אחרים, אלה של ולריאנוס ב-258, או של דיוקלטיאנוס ב-303. האגדה מספרת כי לאחר שסירבה להקריב קורבן לאלה וסטה, הורה הקיסר להפשיטה מבגדיה ולהעמידה במקום שבו הציגו זונות העיר את מרכולתן (לפי אחת הטענות, מאחר שהחוק הרומי אסר על הוצאתן להורג של בתולות). באופן פלאי איש לא העז לחללה; היחיד שהתקרב אליה נפל לארץ ומת. אלא שהנס שנעשה בה לא הצילהּ מהמרטיריום. היא הועלתה על המוקד, וכשהאש לא נגעה בה, פקעה סבלנותו של הנציב הרומי, והוא ערף את ראשה בחרבו.
פולחן הקדושה אגנס עתיק מאוד, וכבר קונסטנטינה, בתו של קונסטנטינוס, הורתה להקים לכבודה כנסייה במקום קבורתה בוִיָה נומנטנה (via Nomentana) ברומא. כנסייה זו נקראת כיום Sant'Agnese fuori le mura (אגנס הקדושה שמחוץ לחומות). כן מוקדשת לה הכנסייה סַנְט'אַנְיֶיזֶה אִין אָגוֹנֶה (S. Agnese in Agone) שבפיאצה נאבונה, אף היא ברומא.
האטריבוט (הסימן המזהה) שלה באיקונוגרפיה הנוצרית הוא טָלֶה, על שום דמיון שמה למילה הלטינית agnus (טלה). כמו כן היא מצוירת לעיתים קרובות עם ענף הדקל שמסמל את המרטיריום.
ראו גם

המאוזוליאום של סנטה קונסטנצה
אהרון פינקר

| --- | --- |

אהרון פינקר
 לידה:  19 באפריל 1934
 פטירה:  14 בספטמבר 2018 (בגיל 84)
 ענף מדעי:  פיזיקה
 מקום מגורים:  ישראל וארצות הברית
 תרומות עיקריות
 תוכניות לימודים במדעי הטבע
אהרון פינקר (באנגלית: Aron Pinker;‏ 19 באפריל 1934 - 14 בספטמבר 2018) היה פיזיקאי, מתמטיקאי וחוקר מטאורולוגיה ישראלי אמריקאי, אשר פעל גם בתחום החינוך המדעי ופיתוח תוכניות לימודים במדעי הטבע, בעיקר בארצות הברית.
ביוגרפיה

פינקר נולד בוורשה שבפולין. הוא הוסמך למוסמך האוניברסיטה העברית בירושלים בפיזיקה, מתמטיקה ומטאורולוגיה (1960), ולתואר שלישי במתמטיקה, מאוניברסיטת קולומביה בארצות הברית (1969). בשנים 1965-1960 הצטרף לאוניברסיטת בר-אילן ברמת גן, והורה בה פיזיקה. ב-1976 היה פרופסור אורח באוניברסיטת חיפה, ומאוחר יותר, עבר ל-Frostburg State University במערב מרילנד, בה שימש פרופסור למתמטיקה.
בשנים 1970–1980 שימש פינקר עורך כתב העת FSC Journal of Mathematics Education. עסק גם בניהולם של פרויקטים חינוכיים ובפיתוחן של תוכניות לימודים בתחומים שונים של מדעי הטבע. במסגרת עבודה זו בתחום החינוך המדעי היה גם פעיל בוועדות מקצועיות שונות, אמריקאיות ובינלאומיות, בתחומי החינוך המדעי, בעיקר, בפיזיקה ובמתמטיקה.
לפינקר היו פרסומים רבים באנגלית ובעברית. את זמנו הפנוי הוא הקדיש למדעי היהדות, ואף פרסם מספר מאמרים בתחום.
נפטר ב-14 בספטמבר 2018 בסילוור ספרינג, מרילנד שבארצות הברית.
פרסומיו

ספר האטום: יסודות הפיזיקה האטומית והגרעינית / מאת אהרן פינקר, ירושלים: ר' מס (ספרית דני למדע פופולרי; ספר 70), תשכ"ד-1964.
מבחר בעיות במתמטיקה: בצירוף פתרונות מלאים לכל הבעיות / א' פינקר, ירושלים: ר' מס, תשכ"ד-1964.
תורת היחסות / אהרון פינקר, תל אביב: דקל-פרסומים אקדמיים, תשמ"ב-1982.
WWE The Shield's Final Chapter

| The Shield's Final Chapter>  הפוסטר הרשמי של האירוע בכיכובם של קבוצת "המגן".מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 21 באפריל 2019
עיר: מולין, אילינוי
אולם: טקססלייר סנטר
סדרת אירועי שלם וצפה של ה-WWE
| רסלמניה 35 | The Shield's Final Chapter | כסף בבנק |
The Shield's Final Chapter היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (‏Raw‏, ‏סמאקדאון ו-205 לייב) ונערך ב-21 באפריל 2019, באולם טקססלייר סנטר שבמולין שבאילינוי. אירוע זה סימל את הקרב האחרון של קבוצת "המגן" ביחד (דין אמברוז, רומן ריינס וסת' רולינס) כקבוצה, בנוסף לקרב האחרון של אמברוז ב-WWE.
עלילות

האירוע כלל שבעה קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-205 לייב.
ב-29 בינואר 2019, ארגון ה-WWE דיווח שדין אמברוז החליט שלא לחדש את החוזה שלו בחברה, וחוזיהו יפוג בחודש אפריל. חודש לאחר מכן, רומן ריינס, שנעדר מהארגון עקב התמודדות עם מחלת הלוקמיה, חזר וביחד עם סת' רולינס ואמברוז התאחדו והתחרו בקרב שלושה נגד שלושה באירוע פאסטליין, שבו ניצחו את ברון קורבין, בובי לאשלי ודרו מקינטייר. למרות שקרב זה הוגדר כקרב האחרון של קבוצת "המגן" ביחד, קרב נוסף בכיכובם נקבע לאירוע The Shield's Final Chapter (בעברית: הפרק האחרון של "המגן"), והוא הוגדר גם כקרב האחרון של קבוצת "המגן" ביחד וגם כקרב האחרון של אמברוז ב-WWE.
תוצאות

| מס' | תוצאות | התניות | זמן |
| --- | --- | --- | --- |
| D1 | קורט הוקינס וזאק ריידר (א) ניצחו את הריבייבל (דאש ויילדר וסקוט דוסון) ואליסטר בלאק וריקושט | קרב זוגות משולש על אליפות הזוגות של Raw | לא ידוע |
| D2 | טוני ניס (א) ניצח את באדי מרפי | קרב יחידים על אליפות ה-WWE במשקל קל | לא ידוע |
| D3 | לוצ'ה האוס פארטי (גראן מטאליק, קאליסטו ולינסה דוראדו) נגד ג'ינדר מהאל והאחים סינג (סוניל סינג וסמיר סינג) הסתיים ללא הכרעה | קרב שלושה נגד שלושה | לא ידוע |
| D4 | אלכסה בליס ולייסי אוואנס ניצחו את דנה ברוק וניקי קרוס | קרב זוגות | לא ידוע |
| 5 | פין באלור ניצח את אליאס | קרב יחידים | 06:35 |
| 6 | ביילי ואמבר מון ניצחו את ה-Riott Squad (רובי ריוט ושרה לוגאן) (עם ליב מורגן) | קרב זוגות | 07:15 |
| 7 | "המגן" (דין אמברוז, רומן ריינס וסת' רולינס) ניצחו את ברון קורבין, בובי לאשלי ודרו מקינטייר | קרב שלושה נגד שלושה | 14:25 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

↑  דין אמברוז לא יאריך את חוזיהו בארגון; יעזוב כשהחוזה שלו יפוג
↑  קבוצת המגן רשמו איחוד מוצלח בניצחון על קורבין, לאשלי ומקינטייר